Zjeleznogorsk (Krasnojarsk kraj)

Zjeleznogorsk (russisk: Железного́рск) er en lukket by i Krasnojarsk kraj i Russland, med en velutviklet kjernefysisk industri. Den var tidligere kjent som Krasnojarsk-26. Innbyggertall: 93 875 (folketelling 2002).

 Historie 
I 1950 opprettet styresmaktene i Sovjetunionen den lukkede byen Krasnojarsk -26 for produksjon av plutonium til våpenbruk.Informasjon om Krasnojarsk Gruve- og Kjemikombinat—det primære industriselskapet i Zjeleznogorsk (ru) Historien til byen og det tilhørende forsvarskomplekset er sammenvevd. Forsvarsindustrien omfattet kjernefysiske anlegg bygget inne i huler som ble gravd ut av granittfjellet på nordsiden av byen, så vel som romforskningsforetak.Atom Town, redigert av Vladimir Medvedev, "Bear" Company, Zjeleznogorsk

Byen var en hemmelig by i Sovjetunionen helt til president Boris Jeltsin i 1992 erklærte at slike byer kunne bruke sine historiske navn. Frem til da fantes ikke byen på noen offisielle kart. Som tradisjonen var med sovjetiske byer som inneholdt hemmelige anlegg (for eksempel Oziorsk kjent som Tsjeljabinsk-40, Seversk kjent som Tomsk-7, Sarov kjent som Arzamas-16), så var Krasnojarsk-26 faktisk bare et postboksnummer og impliserte at stedet lå i en viss avstand fra byen Krasnojarsk. Byen var også kjent som Socbyen, Jernbyen, NiSibirs Kjemiske Byggeselskap lå i Zjeleznogorsk men hadde en annen postkode, Krasnojarsk - 9., og Atombyen.

 Økonomi 
I Zjeleznogorsk ligger Krasnojarsk Gruve- og Kjemikombinat, et kombinat som spilte en betydelig rolle i de tidligste russiske kampanjene for fremstilling av kjernefysiske våpen. 

I Zjeleznogorsk foregår også produksjon av plutonium, elektrisitet og varme for distriktet ved bruk av grafitt-modererte vannkjølte reaktorer (for tiden er bare en i drift). Det finnes også et militært gjenvinningsanlegg og et kommersielt russisk lagringsanlegg for radioaktivt avfall i byen.

 Referanser 

 Eksterne lenker 

 Informasjon om Zjeleznogorsk fra nettstedet til Nuclear Cities Initiative (NCI) 
 Et nettsted om Zjeleznogorsk, Krasnojarsk kraj, Russland: informasjon, bilder og artikler.  

Kategori:Byer i Krasnojarsk kraj
Kategori:Lukkede byer
Kategori:Bosetninger etablert i 1951
Kategori:1951 i Russland